leierskap, innovasie en gras | mnr.muller
Francois C on Februarie 8, 2012 om 5:58 nm said:
Radikale verandering kan slegs plaasvind wanneer mense 'n idee vir hulself beëien. As ek nie glo dat "demokratiese, oop en kritiese" denke meer waardevol is as "gehoorsame, onkritiese navolging" nie, dan sal niks my kan oortuig om te verander nie.
Maar, ek vermoed heelwat seniorstudente heg wel waarde aan "demokratiese, oop en kritiese" denke, maar besef nie dat dit tot 'n mate ook hul eie verantwoordelikheid is om dit oor te dra aan verwarde, onseker nuwelinge nie.
Dit help ook nie die universiteit probeer hierdie waardes op studenteleiers af forseer nie, want dit staan in kontras met die beginsels wat jy wil oordra. Mense moet self inkoop.
Ek dink daar moet dalk net 'n platform geskep word wat dit maklik maak vir leiers om in te koop in die idee. Dit kan dalk iets klein wees, soos om 'n beloning toe te ken vir die beste poging deur 'n HK om een van hierdie beginsels aan hul eerstejaars oor te dra. Dit mag dalk net die HK self laat wonder oor die toepaslikheid van bestaande praktyke, wat duidelik in kontras sal staan met die idees wat hulle probeer versprei.
Dit sal nie regtig saak maak watter poging werklik die "beste" is nie, want dit sal in elk geval byna onmoontlik wees om te meet. Maar ten minste sal daar 'n poging aangewend word, en *dit* is wat belangrik is. Of, dalk kan die maatstaf bloot die hoeveelheid "effort" wees.